stanford-oval/wikipedia huggingface dataset:
Chromophobia

| Chromophobia |
| --- | --- |

Ohjaaja:  Martha Fiennes
Käsikirjoittaja:  Martha Fiennes
Tuottaja:   Tarak Ben Ammar  Ron Rotholz 
Säveltäjä:  Magnus Fiennes
Kuvaaja:  George Tiffin
Leikkaaja:  Tracy Granger
Pääosat:   Penélope Cruz  Ralph Fiennes  Kristin Scott Thomas  Rhys Ifans  Ian Holm  Damian Lewis  Ben Chaplin 
Valmistustiedot
Valmistusmaa:   Yhdistynyt kuningaskunta  (mukana myös Ranska ja Yhdysvallat) 
Tuotantoyhtiö:   Quinta Communications  Rotholz Pictures 
Levittäjä:  Netflix
Ensi-ilta:   2005-05-2121. toukokuuta 2005 (Cannesin elokuvajuhlat, Ranska)  2007-07-1212. heinäkuuta 2007 (Cambridgen elokuvajuhlat, Britannia)  2007-12-1414. joulukuuta 2007 (Britannian teatteriensi-ilta)  
Kesto:  136 minuuttia
Alkuperäiskieli:  englanti
Budjetti:  10 miljoonaa dollaria
Aiheesta muualla
IMDb 
AllMovie
Infobox OKNimi-testi OK: 
Chromophobia on vuonna 2005 ensi-iltansa saanut brittiläinen draamaelokuva, jonka on ohjannut ja käsikirjoittanut Martha Fiennes. Elokuvan pääosissa ovat Penélope Cruz, Ralph Fiennes, Kristin Scott Thomas, Rhys Ifans, Ian Holm, Damian Lewis ja Ben Chaplin. Elokuva kertoo keskiluokkaisesta perheestä, joka alkaa rakoilla hitaasti sisältäpäin.
Chromophobia kuvattiin Englannissa ja Mansaarella heinä-lokakuussa 2004. Elokuvan kuvauspaikkoina olivat Englannissa Lontoo ja Buckinghamshiressa sijaitseva Denhamin kylä sekä Mansaarella Douglas. Chromophobia sai ensi-iltansa Cannesin elokuvajuhlilla Ranskassa 21. toukokuuta 2005.
Rotten Tomatoes -sivuston mukaan 31% kriitikoista on antanut elokuvalle positiivisen arvosanan 4/10 keskiarvolla. Keräys perustuu 13 arviointiin. 946 käyttäjästä 52% on antanut elokuvalle positiivisen arvosanan 3,3/5 keskiarvolla. Internet Movie Databasen 1 724 käyttäjää on antanut elokuvalle keskiarvon 6,2/10.
Chromophobian levittäjä Momentum Pictures julkaisi elokuvan DVD:lle 7. huhtikuuta 2008.
Aiheesta muualla

Chromophobia Internet Movie Databasessa (englanniksi)
Chromophobia AllMoviessa. (englanniksi)
Chromophobia Rotten Tomatoes -sivustolla (englanniksi)
Camptosauridae

| Camptosauridae |
| --- | --- |
 Camptosauruksen kallo.
 Myöhäisjurakausi - Varhaisliitukausi Kimmeridge-vaihe–Berrias-vaihe  PreЄ Є O S D C P T J K Pg N      
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Ylälahko::  Dinosaurukset Dinosauria
Lahko::  †Linnunlantioiset Ornithischia
Osalahko::  †Ornithopoda
Kladi::  †Iguanodontia
Heimo::  †Camptosauridae  Marsh, 1885
Suvut
 †Callovosaurus  †Camptosaurus  †Draconyx 
Infobox OKNimi-testi OK: 
Camptosauridae on linnunlantioisten dinosaurusten heimo, joka eli myöhäiseltä jurakaudelta varhaiselle liitukaudelle (noin 162–145 miljoonaa vuotta sitten, Kimmeridge-vaiheelta Berrias-vaiheelle), nykyisessä Euroopassa ja Pohjois-Amerikassa.
Luokittelu

Camptosauridae määritellään kattavimmaksi kladiksi, joka sisältää Camptosaurus disparin (Marsh, 1879), muttei Parasaurolophus walkeria (Puistot, 1922).
Aiheesta muualla

Taxon Search: Camptosauridae (Arkistoitu – Internet Archive) (englanniksi)
Bruno Héroux

| Bruno Héroux> Henkilötiedot |
| --- | --- |
Syntynyt: 20. joulukuuta 1868 Leipzig, Pohjois-Saksan liitto
Kuollut: 14. helmikuuta 1944 Leipzig, Saksa
Kansalaisuus:  saksalainen
Ammatti:  taidemaalari, kuvittaja, taidegraafikko ja yliopisto-opettaja
Taiteilija
Ala:  maalaustaide, grafiikka
Louis Carl Bruno Héroux (20. joulukuuta 1868 – 14. helmikuuta 1944) oli saksalainen taidemaalari, graafikko, typografi ja exlibris-taiteilija. Héroux syntyi Leipzigissa Louis Héroux’n ja Minna o.s. Zimmermannin pojaksi.
Taiteilija kuoli vakavaan sisätautiin. Hänen viimeiset päivät olivat synkkiä,kenen mukaan? koska hänen painolevynsä tuhoutuivat Leipzigin pommituksissa 1943.
Teoksia

Kuolemantanssi (1943).
Exlibris Richard Gloeckille (1910).
Ruokalista vuoden 1930 Leonidenfestiin.
Ex Libris Alice Zimmermannille.
Mainosjuliste DIDEGA-näyttelyyn 1928.
Aiheesta muualla

Bruno Héroux Kansallisgallerian kokoelmissa
Kuvia tai muita tiedostoja aiheesta Bruno Héroux Wikimedia Commonsissa
CheyTac Intervention

CheyTacIntervention eli M200
CheyTac Intervention (tunnetaan myös nimellä M200) on yhdysvaltalaisen CheyTac LLC:n suunnittelema suurikaliiberinen pulttilukkotarkkuuskivääri. CheyTac Intervention suunniteltiin alun perin pehmeää kohdetta ammuttavaksi kivääriksi, jonka tulisi toimia myös pitkillä matkoilla. Aseen suunnittelussa käytettiin mallina The Windrunner XM-107 Tactical -tarkkuuskivääriä.
Buru (täsmennyssivu)

Buru voi tarkoittaa ainakin seuraavia:
Buru, saari Indonesiassa Molukkien saariryhmässä
Burun kieli, Burun saarella puhuttava kieli
Burun kieli, eräs harvinaisempi Nigeriassa puhuttava kieli
Buru, oik. Venícius Ribeiro Mariane Fambre (s. 1976), brasilialainen beachfutispelaaja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Buru”, voi hakea sivunnimihaulla, laajalla sivunnimihaulla tai tekstihaulla.
Burton Richter

| Burton Richter |
| --- | --- |

Henkilötiedot
Syntynyt: 22. maaliskuuta 1931 New York, Yhdysvallat
Kuollut: 18. heinäkuuta 2018 (87 vuotta) Palo Alto, Kalifornia, Yhdysvallat
Kansalaisuus:   Yhdysvaltalainen
Koulutus ja ura
Tutkinnot:  MIT
Väitöstyön ohjaaja:  Bernard T. Feld
Instituutti:  SLAC Stanfordin yliopisto Scientists and Engineers for America
Tutkimusalue:  Fysiikka
Palkinnot:   Nobelin fysiikanpalkinto (1976)
Burton Richter (22. maaliskuuta 1931 – 18. heinäkuuta 2018) oli yhdysvaltalainen fyysikko, joka sai vuonna 1976 Nobelin fysiikanpalkinnon psi-hiukkasen löytämisestä (J/ψ-hiukkanen). Samuel Ting teki vastaavan löydön riippumatta Richteristä, Ting sai Richterin ohella Nobelin samana vuonna.
Richter syntyi New Yorkissa ja opiskeli MIT:ssä, josta hän sai alemman korkeakoulututkinnon vuonna 1952 ja filosofian tohtorin arvon neljä vuotta myöhemmin. Richter työskenteli Stanford Linear Accelerator Centerin johtajana vuosien 1984 ja 1999 välisenä aikana.
Cinema Mondo

Kino Engel 2013.
Oy Cinema Mondo Ltd on vuonna 1990 perustettu elokuvien maahantuonti- ja levitysyhtiö, joka harjoittaa myös elokuvateatteritoimintaa.
Cinema Mondon perustivat Mika Siltala, Matti Paunio ja Pekka Lanerva. Siltala toimii yhtiön toimitusjohtajana.
Cinema Mondo on tuonut Suomen valkokankaille ja tallenteille lähes 500 pääosin art house -elokuvaa. Mondo tunnetaan erityisesti aasialaisen elokuvan levittäjänä.
Cinema Mondo on elokuvien levittämisen lisäksi pyörittänyt elokuvateattereita. Ensin Cinemaa Helsingin Töölössä vuosina 1990-1995 ja sen jälkeen Kruununhaassa Kino Engeliä vuodesta 1995. Kino Engelin kahdessa salissa on 68 ja 55 paikkaa. Loppukesäisin Engelin viereiselle sisäpihalle avataan Mondon ulkoilmaelokuvateatteri Kesäkino Engel. Kesäkino Engel on toiminut vuodesta 1996.
Aiheesta muualla

Cinema Mondon kotisivut.
Kino Engelin kotisivut.
Carlo Rosselli

| Carlo Rosselli |
| --- | --- |
 Carlo Rosselli vuonna 1935.
Henkilötiedot
Syntynyt: 16. marraskuuta 1899 Rooma
Kuollut: 9. kesäkuuta 1937 Bagnoles-de-l’Orne
Carlo Rosselli (16. marraskuuta 1899 Rooma – 9. kesäkuuta 1937 Bagnoles-de-l’Orne) oli italialainen sosialisti ja antifasisti. Hänet tunnettiin reformistisen niin sanotun liberaalisosialismin teoreetikkona sekä antifasistisen Giustizia e Libertà -järjestön perustajana.
Varhaiset vuodet

Rosselli syntyi Roomassa varakkaaseen juutalaisperheeseen. Hän varttui ja kävi koulunsa Firenzessä. Hän opiskeli poliittisia tieteitä Firenzen yliopistossa ja valmistui vuonna 1921. Roselli jatkoi opintojaan lakitieteen parissa ja valmistui kahta vuotta myöhemmin Sienan yliopistosta. Hän oli opiskeluaikoinaan aktiivisesti mukana vasemmistolaisessa ja fasismin vastaisessa toiminnassa.
Maanpako

Vuonna 1927 Rosselli tuomittiin arestiin Liparin saarelle hänen oltuaan järjestämässä tunnetun sosiologin ja antifasistin Filippo Turatin pakoa Ranskaan. Rossellin lisäksi Turatia oli avustanut muun muassa myöhemmin Italian presidentiksi noussut Sandro Pertini. Heinäkuussa 1929 Rosselli pakeni saarelta Tunisiaan, josta hän jatkoi Ranskaan. Siellä Rosselli oli perustamassa useiden muiden Italian poliittisten pakolaisten kanssa antifasistista Giustizia e Libertà -järjestöä. Hän julkaisi vuonna 1930 ainoaksi jääneen teoksensa, joka sisälsi muun muassa kritiikkiä marxismia kohtaan sekä jyrkkää stalinismin ja Kolmannen internationaalin arvostelua. Italian radikaali vasemmisto tyrmäsi Rossellin ajatukset täysin, maan tunnetuimman kommunistin Palmiro Togliattin mielestä hänen liberaalisosialismillaan ei ollut mitään tekemistä työväenluokan kanssa.
Espanjan sisällissota ja murha

Saksassa vuonna 1933 tapahtuneen natsien valtaannousun jälkeen Giustizia e Libertà muuttui jyrkempään, jopa aseelliseen suuntaan fasismin vastustamisessa. Heinäkuussa 1936 syttyi Espanjan sisällissota, johon Rosselli osallistui tasavaltalaisten joukoissa italialaista vapaaehtoisista kootun niin sanotun Matteottin pataljoonan riveissä. Joukko-osastossa oli mukana maltillisten sosialistien ja liberaalien lisäksi anarkisteja ja kommunisteja. Haavoituttuaan Rosselli palasi Ranskaan keväällä 1937.
Kesäkuussa 1937 Rosselli oli toipumassa Bagnoles-de-l’Ornen kylpyläkaupungissa. Kesäkuun 9. päivänä Rossellin vieraana oli hänen Nello-veljensä. Saman päivän iltana ranskalainen La Cagoule -fasistijärjestö hyökkäsi veljeksiä vastaan ja molemmat puukotettiin hengiltä. Iskun toimeenpanija oli Italian ulkoministeri Galeazzo Ciano.
Rossellin kuoleman jälkeen yksi kansainvälisten prikaatien pataljoonista nimettiin hänen mukaansa.
Muuta

Carlo Rossellin kohtalo toimi innoittajana hänen serkkunsa Alberto Moravian romaanille Il conformista (1947). Kirjassa päähenkilö professori Quaddrina murhaa Rossellin. Vuonna 1970 romaanin pohjalta valmistui samanniminen Bernardo Bertoluccin ohjaama elokuva, jota Suomessa on esitetty nimellä Fasisti.
Teokset

Socialisme Libéral (1930)
CMS (koelaitteisto)

| --- | --- |
   LHC PS SPS p Pb CMS LHCb ALICE ATLAS   Large Hadron Colliderin kiihdyttimet
Koeasemat
ATLAS: A Toroidal LHC ApparatuS
CMS: Compact Muon Solenoid
LHCb: LHC-beauty
ALICE: A Large Ion Collider Experiment
TOTEM: Total Cross Section, Elastic Scattering and Diffraction Dissociation
LHCf: LHC-forward
Kiihdyttimet
p ja Pb: Lineaarikiihdyttimet protoneille  ja lyijylle
(ei kuvassa): Proton Synchrotron Booster
PS: Proton Synchrotron
SPS: Super Proton Synchrotron
CMS rakennusvaiheessa maaliskuussa 2008
CMS:n rakenne havainnekuvassa.
CMS eli Compact Muon Solenoid (suom. kompakti myonisolenoidi) on toinen Large Hadron Colliderin kahdesta yleiskäyttöisestä hiukkasilmaisimesta, toinen on ATLAS. Ilmaisin sijaitsee 100 metrin syvyyteen kaivetussa luolassa Cessyn kunnan alueella Ranskassa. Ilmaisin on lieriön muotoinen, pituudeltaan 21 m, halkaisijaltaan 15 m, korkeudeltaan 15 m ja se painaa noin 14 000 tonnia..  Suomessa Fysiikan tutkimuslaitos tekee tutkimusta CMS:llä.
Nimi

Ilmaisimen nimi CMS tulee sanoista compact muon solenoid (kompakti myonisolenoidi). Vaikka CMS:n lyhenteen sana kompakti ei ensi näkemältä kenties tunnu kuvaavan sitä hyvin, on CMS kooltaan huomattavasti ATLASia pienempi. Ilmaisimista CMS on kuitenkin painavampi. Lyhenteen kirjain M taas viittaa myoneihin, sillä CMS:n ulkoisesti huomattavin mittalaite on ulkokehällä sijaitseva myoni-ilmaisin. Solenoidi mainitaan nimessä siksi, että CMS käyttää magneettinaan solenoidia erotuksena ATLASin toroidiin.
Tavoitteet

Hiukkasfysiikan tutkiminen teraelektronivolttien energiatasolla
Higgsin bosonin löytäminen
Standardimallia täydentävän fysiikan löytäminen, esimerkiksi supersymmetria
LHC:n kahden yleiskäyttöisen ilmaisimen, eli CMS:n ja ATLASin, tavoite on täydentää toisiaan niin, että havaintoja voidaan varmistaa käyttäen kahta erilaisilla tekniikoilla rakennettua ilmaisinta.
Rakenne

Hiukkasten törmäykset tapahtuvat ilmaisimen keskellä. Törmäyksestä syntyvät hiukkaset hajaantuvat eri suuntiin ja ilmaisimen tavoitteena on tunnistaa törmäyksistä syntyvät hiukkaset sekä mitata niiden kulkuradat ja energiat. Neutriinoja ei voida kuitenkaan havaita, sillä ne vuorovaikuttavat aineen kanssa todella heikosti. Erilaisia hiukkasia havaitsevat ilmaisinkomponentit on asennettu CMS:ään kerroksittain. Ilmaisimen osat esitellään keskustasta ulospäin menevässä järjestyksessä.
Rakenne > Pii-ratailmaisin

Pii-ratailmaisin on lähinnä CMS:n keskustaa oleva ilmaisin. Sen avulla voidaan havaita varauksellisia hiukkasia ja mitata niiden tarkka reitti. Tarkka radan määrittäminen auttaa määrittämään, mistä törmäyksestä hiukkaset ovat saaneet alkunsa, sillä törmäyksiä on kymmeniä yhtä aikaa. Pii-ratailmaisimen toiminta perustuu varatun hiukkasen aiheuttamaan ionisaatioon puolijohteen pn-liitoksessa. Ionisaatio aiheuttaa sähkövirran, joka voidaan mitata elektrodeilla.
Rakenne > Sähkömagneettinen kalorimetri

Sähkömagneettinen kalorimetri koostuu noin 80 000 PbWO4-kristallista. Lyijyvolframiitti on hyvin tiheä materiaali, mutta se on myös läpinäkyvää. Niinpä siihen pysähtyvän hiukkasen luovuttama energia, joka vapautuu valona, voidaan mitata optisilla mittareilla. Sähkömagneettisella kalorimetrillä havaitaan elektronit ja fotonit. Ne voidaan erottaa toisistaan pii-ilmaisimen antamien tietojen perusteella. Myös osa hadroneista pysähtyy jo tässä vaiheessa.
Rakenne > Hadronikalorimetri

Hadronikalorimetri havaitsee kvarkeista koostuvat hadronit, joita ovat esimerkiksi protonit ja neutronit. Se koostuu kahdenlaisista kerroksista, jotka vuorottelevat: läpinäkymättömistä messinkikerroksista ja läpinäkyvistä muovikerroksista. Hadronit törmäävät materiaaliin messinkikerroksissa ja aiheuttavat monista eri hiukkasista koostuvia hadronisuihkuja, jotka luovuttavat energiaansa valona muovikerroksissa, joissa energia voidaan mitata optisilla mittareilla. Koska osa energiasta menetetään messinkikerroksissa, täytyy kokonaisenergia arvoida pelkästään läpinäkyvien kerrosten datan perusteella.
Rakenne > Magneetti

Useimpien hiukkasilmaisimien tapaan CMS:sä on sähkömagneetti, joka CMS:n tapauksessa on solenoidi. Sen avulla varattujen hiukkasten liikeratoja voidaan taivuttaa. Varauksellisten hiukkasten radan kaareutumisen suuruudesta voidaan päätellä hiukkasten varauksen ja massan välinen suhde. CMS:n magneetti aiheuttaa lähes 4 teslan vahvuisen magneettikentän, joka on noin 100 000 kertaa Maan magneettikenttää voimakkaampi.
Rakenne > Myoni-ilmaisimet

Myoni-ilmaisimet ovat CMS:n uloimmat ja suurimmat osat. Myonit ovat heikosti vaikuttavia hiukkasia, joten ne eivät pysähdy aiempiin kerroksiin. Myoni-ilmaisimia on kolmenlaisia: vaellusputkia (engl. drift tubes), katodiliuskakammioita (engl. cathode strip chambers) sekä resistiivisten laattojen kammioita (engl. resistive plate chambers). Myoni-ilmaisimien seassa on myös teräksinen kuori, joka sulkee sisäänsä magneettikentän ja ohjaa sitä. Tämä teräskuori on selvästi ilmaisimen painavin osa. Myonit eivät juuri vaikuta teräksen kanssa, joten se ei häiritse myoni-ilmaisimia.
Vaellusputket on täytetty argonin ja hiilidioksidin seoksella ja niiden keskellä on johto, jossa on positiivinen sähkövaraus. Myoni ionisoi kaasun ja ionisaatiosta syntyvä negatiivisesti varattu elektronivyöry vaeltaa kohti johtoa, jossa sen aiheuttama sähkövirta mitataan.
Katodiliuskakammiot sijaitsevat ilmaisimen päädyissä, joissa magneettikenttä on voimakas ja epätasainen. Niissä kammiot on täytetty argonin, hiilidioksidin ja tetrafluorimetaanin seoksella. Katodiliuskakammiot toimivat samalla periaatteella kuin vaellusputket, mutta ne sisältävät sekä negatiivisesti varattuja katodiliuskoja että positiivisesti varattuja johtoja.
Resistiivisten laattojen kammiot täydentävät molempia ilmaisimia. Niissä kaasu on sijoitettu kahden grafiitilla päällystetyn resistiivisen levyn väliin. Ne ovat nopeita havaitsemaan hiukkaset, mutta paikan mittaus on muita myoni-ilmaisimia epätarkempi.
Datan kerääminen

CMS kerää valtavan määrän dataa LHC:n ollessa käynnissä. Toisessa käyttövaiheessa protonisuihkut törmäsivät kerran 25 nanosekunnissa. Tämä tarkoittaa 40 000 000 suihkujen törmäystä sekunnissa. Lisäksi jokaisessa suihkujen törmäyksessä tapahtuu kymmeniä yksittäisiä protoni-protoni-törmäyksiä. Törmäysten määrä on niin valtava, ettei kaikkea voida tallentaa. Toisaalta useimmat törmäyksistä eivät ole myöskään fyysikoille kiinnostavia. Suurin osa fyysikoita kiinnostavista hiukkasista hajoaa lähes heti ja siispä on tärkeää identifioida ne hiukkaset, jotka ovat kenties jonkin mielenkiintoisen hiukkasen hajoamistuotteita. Tallennettavan datan määrää rajataan niin sanotuilla liipaisimilla, joiden tarkoituksena on valikoida tallennettavat törmäykset. Tason 1 liipaisimet toimivat hyvin nopeasti törmäyksen jälkeen ja siitä läpi päässeitä tapahtumia rajataan entisestään korkeamman tason liipaisimilla.
Aiheesta muualla

Kuvia tai muita tiedostoja aiheesta CMS (koelaitteisto) Wikimedia Commonsissa
CMS:n virallinen sivusto
Cheyenne (täsmennyssivu)

Cheyenne voi tarkoittaa seuraavia asioita:
Cheyenne, Wyomingin osavaltion pääkaupunki Yhdysvalloissa
Cheyenne, kunta Oklahoman osavaltiossa Yhdysvalloissa
cheyennet, Pohjois-Amerikan intiaanikansa
cheyenne, algonkin-kieliin kuuluva intiaanikieli
USS Cheyenne (SSN-773), Yhdysvaltain laivaston ydinsukellusvene.
etunimi:
Cheyenne Goh (s. 1999), singaporelainen kaukalopikaluistelija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Cheyenne”, voi hakea sivunnimihaulla, laajalla sivunnimihaulla tai tekstihaulla.
Cinema Dadaab

| Cinema Dadaab |
| --- | --- |
 Elokuvan juliste.
Ohjaaja:  Kati Juurus
Käsikirjoittaja:  Kati Juurus
Tuottaja:  Ari Lehikoinen Laura Vehkaoja Ville Vilen
Säveltäjä:  Jimi Tenor
Kuvaaja:  Jouni Soikkeli
Leikkaaja:  Kristiina Nisula
Valmistustiedot
Valmistusmaa:  Suomi
Tuotantoyhtiö:  Yleisradio
Ensi-ilta:  2018 (Rakkautta ja anarkiaa)
Kesto:  58 minuuttia
Alkuperäiskieli:  somali
Aiheesta muualla
IMDb 
Elonet
Infobox OKNimi-testi OK: 
Cinema Dadaab on Kati Juuruksen ohjaama ja käsikirjoittama suomalainen dokumenttielokuva vuodelta 2018.
Elokuva kertoo Kenian Dadaabissa sijaitsevasta pakolaisleiristä, jossa Abdikafi Mohamed pitää elokuvateatteria. Abdikafi ja monet muut leirin asukkaat ovat tulleet leirille lapsina ja viettäneet siellä koko elämänsä, joten heidän käsityksenä maailmasta perustuu leirillä näytettyihin elokuviin.
Aiheesta muualla

Cinema Dadaab Internet Movie Databasessa (englanniksi)
Buru

Burun kartta
| --- | --- |
Sijainti:  Molukit Indonesia
Vesialue:  Bandanmeri
Merialue:  Tyyni valtameri
Korkein kohta:  Kaplamada, 2 428 m
Pinta-ala:  9 505 km²
| --- | --- |
Asukasluku:  161 828
Suurin kaupunki:  Namlea
Kieli:  burun kieli
muokkaa - muokkaa wikitekstiä - muokkaa Wikidataa
Buru on saari Indonesiassa. Se kuuluu Molukkien saariryhmään ja sijaitsee Ambonin ja Seramin saarista hieman länteen. Burun suurin kaupunki on Namlea, joka sijaitsee saaren koillisella rannikolla.
Burun pinta-ala on 9 505 neliökilometriä, mikä tekee siitä Molukkien kolmanneksi suurimman saaren. Saaren keskiosat ovat vuoristoisia ja 80 prosenttia burulaisista elää rannikolla.
Burussa on yhteensä noin 160 000 asukasta.[lähde? ] Suurin osa heistä on muslimeja. Asukkaat puhuvat muun muassa burun kieltä.
Aiheesta muualla

Kuvia tai muita tiedostoja aiheesta Buru Wikimedia Commonsissa
Chavacano

| Chavacano |
| --- | --- |
 Chavacanon puhuma-alue.
Muu nimi:  Chabacano
Tiedot
Alue:  Zamboangan niemimaa
Puhujia:  700 000
Sija:  ei 100 suurimman joukossa
Kirjaimisto:  latinalaiset aakkoset
Kielitieteellinen luokitus
Kielikunta:  kreolikielet
Kieliryhmä:  espanjan kreolit
ISO 639-3:  cbk
 Ohje 
Chavacano, tai chabacano, on espanjaan perustuva kreolikieli, jota puhutaan Filippiineillä. Kielellä arvioidaan olevan 700 000 puhujaa. Kieli on elinvoimainen ja se jaetaan viiteen päämurteeseen.
Filippiineistä tuli osa Espanjaa 1500-luvulla. Espanjan kielestä ei kuitenkaan koskaan tullut enemmistön kieltä uudessa siirtokunnassa, mihin vaikutti sen syrjäinen sijainti, mikä puolestaan ei houkutellut alueelle espanjalaisia siirtolaisia. 1800-luvun lopulla Espanjan hallitus yritti espanjalaistaa saaria mm. ilmaisella peruskoululla, jossa opetettaisiin espanjaa. Suunnitelmat kariutuivat kuitenkin vuonna 1898 Yhdysvaltojen ja Espanjan välisen sodan takia, jonka seurauksena Filippiinit siirtyi Yhdysvalloille.
Kieltä kirjoitetaan latinalaisilla aakkosilla. Uusi testamentti käännettiin chavacanoksi vuonna 1981.
Fonologia > Konsonantit

|  | Labiaali | Alveolaari | Palataali | Velaari |
| --- | --- | --- | --- | --- |
| Nasaali | m | n | ɲ |  |
| Klusiili | p | b | t | d |  | k | g |
| Affrikaatta |  |  | t͡ʃ |  |
| Frikatiivi | f | s |  | x |
| Tremulantti |  | r |  |  |
| Lateraali |  | l | ʎ |  |
| Approksimantti | w |  | j |  |
Lähde:
Fonologia > Vokaalit

|  | Etinen | Keskinen | Takainen |
| --- | --- | --- | --- |
| Suppea | i |  | u |
| Puolisuppea | e |  | o |
| Avoin |  | a |  |
Lähde:
Burträskin piiri

| Burträskin piiri |
| --- | --- |
 Burträskin kirkko
 fiBurträskin piiri 
 64°31′05″N, 20°39′54″E 
Valtio:   Ruotsi
Maakunta:  Västerbotten
Lääni:  Västerbottenin lääni
Kunta:  Skellefteån kunta
Piirikoodi:  323018
Väestö
Väkiluku (2022):  4 067 
Burträskin piiri (ruots. Burträsks distrikt) sijaitsee Skellefteån kunnassa Ruotsissa. Sen väkiluku on 4 067  (31. joulukuuta 2022).
Aiheesta muualla

SCB Regina Web Map (Näyttää piirin rajat karttapalvelussa) Statistiska centralbyrån. (ruotsiksi)
Skellefteån kunnan piirit
Cheyenne Goh

Cheyenne Goh (s. 2. maaliskuuta 1999 Singapore) on singaporelainen kaukalopikaluistelija.
Goh osallistui vuoden 2018 olympialaisiin. Hän sijoittui 1 500 metrillä 28:nneksi. Maailmanmestaruuskilpailuihin Goh on osallistunut vuosina 2017–2019. Hänen paras sijoitus on 27., joka tuli 1 000 metrillä vuonna 2018.
Bronski Beat

Bronski Beatin entinen laulaja Jimmy Somerville Varsovassa vuonna 2006
Bronski Beat oli 1980-luvulla suosittu brittiläinen synthpop-yhtye. Sen tunnetuin kokoonpano oli trio, jonka muodostivat laulaja Jimmy Somerville sekä kosketin- ja lyömäsoittajat Steve Bronski (syntyjään Steven Forrest) ja Larry Steinbachek (syntyjään Lawrence Cole). Yhtyeen sanoitukset olivat kantaa ottavia ja käsittelivät yleensä avoimesti homoseksuaalisuutta. Musiikin ehkä tunnusomaisin piirre on Somervillen omintakeinen falsettiääni.